ᱪᱚᱱᱫᱨᱟᱬᱤ ᱢᱩᱨᱢᱩ

ᱪᱚᱱᱫᱨᱟᱬᱤ ᱢᱩᱨᱢᱩ''' (ᱡᱟᱱᱟᱢ ᱑᱖ ᱡᱩᱱ ᱑᱙᱙᱓) ᱥᱤᱧᱚᱛ ᱨᱤᱱᱤᱡ ᱢᱤᱫ ᱨᱟᱡᱽᱟᱹᱨᱤ ᱜᱚᱢᱠᱮᱭᱟᱱᱤ ᱠᱟᱱᱟᱭ ᱾ ᱒᱐᱑᱙ ᱢᱟᱬᱛᱮ ᱵᱟᱪᱷᱱᱟᱣ ᱨᱮ ᱵᱤᱡᱩ ᱡᱚᱱᱚᱛᱟ ᱫᱚᱲ ᱨᱤᱱᱤᱡ ᱳᱰᱤᱥᱟ ᱯᱚᱱᱚᱛ ᱠᱮᱣᱩᱸᱡᱦᱚᱨ ᱥᱚᱸᱥᱚᱫ ᱵᱟᱪᱷᱱᱟᱣ ᱢᱟᱰᱮᱨ ᱠᱷᱚᱱ ᱥᱚᱸᱥᱚᱫ ᱨᱮᱱᱟᱜ ᱞᱟᱛᱟᱨ ᱵᱟᱹᱠᱷᱩᱞ ᱞᱳᱠᱥᱚᱵᱷᱟ ᱛᱮ ᱥᱚᱦᱮᱫᱤᱭᱟᱹ ᱞᱮᱠᱟᱛᱮ ᱵᱟᱪᱷᱚᱱ ᱟᱠᱟᱱᱟᱭ ᱾ . ᱪᱚᱱᱫᱨᱟᱬᱤ ᱢᱩᱨᱢᱩ ᱫᱚ ᱱᱤᱛᱚᱜ ᱡᱷᱚᱛᱚ ᱠᱷᱚᱱ ᱠᱚᱢ ᱩᱢᱮᱨ ᱨᱤᱱᱤᱡ ᱥᱚᱸᱥᱚᱫ ᱥᱚᱦᱮᱫᱤᱭᱟᱹ ᱠᱟᱱᱟᱭ.

ᱢᱩᱨᱢᱩ ᱵᱤᱡᱮᱯᱤ ᱨᱤᱱᱤᱡ ᱚᱱᱚᱱᱛᱚ ᱱᱟᱭᱚᱠ ᱡᱟᱦᱟᱸᱭ ᱫᱚ ᱞᱟᱦᱟ ᱨᱮ ᱵᱟᱨᱫᱷᱟᱣ ᱮ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱫ  ᱩᱱᱤ ᱖᱖,᱒᱐᱓ ᱜᱚᱴᱟᱝ ᱵᱷᱩᱴ ᱛᱮ ᱯᱷᱟᱹᱰᱩ ᱠᱟᱛᱮᱫ ᱮ ᱡᱤᱛᱠᱟᱹᱨ ᱟᱠᱟᱱᱟ ᱾ ᱟᱡ ᱱᱚᱣᱟ ᱡᱤᱛᱠᱟᱹᱨ ᱛᱟᱭᱚᱢ ᱟᱭᱟᱨ ᱥᱟᱸᱥᱚᱫ ᱥᱚᱠᱩᱱᱛᱚᱲᱟ ᱞᱟᱜᱩᱨᱤ ᱦᱟᱜ ᱴᱷᱟᱶ ᱮ ᱦᱟᱛᱟᱣ ᱠᱮᱫᱼᱟ ᱟᱨ ᱵᱤᱡᱮᱰᱤ ᱟᱡᱟ ᱟᱡᱟᱜ ᱴᱷᱟᱶᱟᱨ ᱫᱚᱦᱲᱟ ᱟᱢᱮᱴ ᱫᱚᱦᱚ ᱠᱮᱫᱼᱟ ᱾  ᱑᱖ᱟᱱᱟᱝ ᱞᱳᱠᱥᱚᱵᱷᱟ ᱡᱚᱦᱚ ᱫᱚ ᱦᱚᱨᱤᱭᱟᱱᱟ ᱨᱮᱱᱟᱜ ᱦᱤᱥᱟᱨ ᱠᱷᱚᱱ ᱤᱱᱰᱤᱭᱟᱱ ᱱᱮᱥᱱᱟᱞ ᱞᱚᱠ ᱫᱚᱲ ᱨᱤᱱᱤᱡ ᱫᱩᱥᱭᱟᱱᱛ ᱪᱚᱣᱛᱟᱞᱟ ᱡᱷᱚᱛᱚ ᱠᱷᱚᱱ ᱡᱩᱣᱟᱹᱱ ᱥᱟᱸᱥᱚᱫ ᱮ ᱛᱟᱦᱮᱸ ᱠᱟᱱᱟᱭ ᱾.

 ᱟᱬᱜᱟᱛ ᱡᱤᱭᱚᱱ 
ᱢᱟᱱ ᱥᱚᱱᱡᱤᱵ ᱢᱩᱨᱢᱩ ᱢᱤᱫ ᱥᱚᱨᱠᱟᱨᱤ ᱪᱟᱹᱠᱨᱤᱭᱟᱹ ᱟᱨ ᱩᱨᱵᱚᱥᱤ ᱥᱚᱨᱮᱱ ᱟᱭᱟᱨ ᱥᱟᱸᱥᱚᱫ ᱦᱚᱨᱤᱦᱚᱨ ᱥᱚᱨᱮᱱ (ᱡᱟᱦᱟᱸᱭ ᱠᱮᱶᱩᱡᱷᱚᱨ ᱠᱷᱚᱱ ᱑᱙᱘᱐ ᱟᱨ ᱑᱙᱘᱔ ᱥᱟᱞ ᱨᱮ ᱠᱚᱸᱜᱨᱮᱥ ᱯᱟᱦᱴᱟ ᱠᱷᱚᱱ ᱥᱟᱸᱥᱚᱫ ᱞᱮᱠᱟᱠᱤᱱ ᱵᱟᱪᱷᱱᱟᱣ ᱞᱮᱱᱟ),  ᱦᱚᱯᱚᱱ ᱮᱨᱟ ᱛᱤᱠᱤᱱᱟᱜ ᱠᱚᱞᱮ ᱨᱮ ᱑᱖ ᱡᱩᱱ ᱑᱙᱙᱓ ᱦᱤᱞᱚᱜ ᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾  ᱢᱩᱨᱢᱩ ᱒᱐᱑᱗ ᱨᱮ ᱵᱷᱩᱵᱚᱱᱮᱥᱣᱚᱨ ᱨᱮᱱᱟᱜ ᱥᱤᱠᱥᱟ 'ᱳ' ᱚᱱᱩᱥᱚᱱᱫᱷᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱮᱠᱟᱱᱤᱠᱟᱞ ᱤᱱᱡᱤᱱᱤᱭᱚᱨᱤᱝ ᱨᱮ ᱰᱤᱜᱨᱤ ᱛᱟᱭ ᱮ ᱥᱟᱹᱛ ᱟᱠᱟᱫᱼᱟ ᱾ ᱡᱚᱠᱷᱚᱱ ᱟᱡ ᱢᱟᱢᱚ ᱛᱩᱞᱩᱡ ᱵᱤᱡᱮᱰᱤ ᱯᱟᱦᱴᱟ ᱠᱷᱚᱱ ᱠᱮᱶᱩᱡᱷᱚᱨ ᱥᱤᱴ ᱨᱮ ᱦᱮᱯᱨᱟᱣ ᱞᱟᱹᱜᱤᱫ ᱱᱮᱦᱚᱨ ᱮ ᱧᱟᱢ ᱠᱮᱫᱼᱟ ᱩᱱ ᱚᱠᱛᱚ ᱫᱚ ᱟᱡ ᱪᱟᱹᱠᱨᱤ ᱧᱟᱢ ᱦᱮᱯᱨᱟᱣ ᱨᱮ ᱠᱩᱨᱩᱢᱩᱴᱩ ᱮᱫ ᱛᱟᱦᱮᱸᱫ ᱾ ᱵᱤᱡᱮᱰᱤ ᱦᱚᱸ ᱟᱹᱫᱤᱵᱟᱹᱥᱤ ᱞᱟᱹᱜᱤᱫ ᱨᱟᱠᱷᱟ ᱫᱚᱦᱚ ᱟᱠᱟᱱ ᱵᱟᱪᱷᱱᱟᱣ ᱢᱟᱰᱮᱨ ᱞᱟᱹᱜᱤᱫ ᱢᱤᱫ ᱥᱤᱠᱷᱤᱛ ᱠᱩᱲᱤ ᱦᱚᱯᱚᱱ ᱚᱱᱰᱮ ᱠᱷᱚᱱ ᱛᱤᱸᱜᱩᱱ ᱞᱟᱹᱜᱤᱫ ᱮ ᱠᱷᱚᱡᱚᱜ ᱠᱟᱱ ᱛᱟᱦᱮᱸᱫ ᱾.

ᱵᱤᱡᱮᱯᱤ ᱱᱚᱣᱟ ᱛᱟᱞᱟ ᱨᱮ  ᱟᱡ ᱟᱯᱟᱛ ᱧᱩᱛᱩᱢ ᱨᱮ ᱵᱟᱹᱲᱤᱡ ᱫᱚᱥ ᱢᱩᱜᱷᱭᱟᱹ ᱵᱟᱪᱷᱱᱟᱣ ᱟᱹᱢᱟᱞᱤ ᱴᱷᱮᱫ ᱟᱨᱫᱟᱥ ᱮ ᱫᱚᱦᱚ ᱞᱮᱫᱼᱟ ᱾ ᱚᱱᱟ ᱥᱟᱶ ᱥᱳᱥᱤᱭᱟᱞ ᱢᱤᱰᱤᱭᱟ ᱨᱮ ᱟᱡᱟᱜ ᱵᱮᱵᱟᱹᱲᱤᱡ ᱵᱷᱤᱰᱤᱭᱳ ᱪᱷᱩᱵᱤᱟᱛᱮᱫ ᱦᱟᱹᱴᱤᱧ ᱟᱛᱮᱫ ᱵᱤᱨᱩᱫᱷᱤ ᱟᱡᱟᱜ  ᱢᱟᱱ ᱠᱷᱟᱴᱚ ᱞᱟᱹᱜᱤᱫ ᱠᱚ ᱵᱤᱰᱟᱹᱣ ᱞᱮᱫᱼᱟ ᱾. ᱮᱱᱨᱮᱦᱚᱸ ᱡᱷᱚᱛᱚ ᱟᱱᱟᱴ ᱥᱟᱢᱟᱝ ᱠᱟᱛᱮᱫ ᱪᱚᱱᱫᱨᱟᱬᱤ ᱡᱤᱛᱠᱟᱹᱨ ᱮᱱᱟᱭ ᱾ ᱟᱡ ᱞᱳᱠᱥᱚᱵᱷᱟᱨ ᱨᱮ ᱥᱟᱱᱛᱟᱲ ᱛᱮ ᱠᱤᱨᱟᱹᱭ ᱦᱟᱛᱟᱣ ᱠᱮᱫᱼᱟ ᱾ ᱚᱱᱟ ᱞᱟᱹᱜᱤᱫ ᱥᱤᱧᱚᱛ ᱨᱤᱱ ᱥᱟᱱᱛᱟᱲ ᱥᱟᱶᱛᱟ ᱯᱟᱦᱴᱟ ᱠᱷᱚᱱ ᱟᱹᱰᱤ ᱵᱟᱹᱲᱛᱤ ᱜᱮ ᱠᱚ ᱥᱟᱨᱦᱟᱣ ᱟᱠᱟᱫᱮ ᱼᱭᱟ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱨᱟᱡᱱᱮᱛᱟ